Mâncarea continuă să se scumpească! Rata anuală a inflaţiei în luna februarie 2024 comparativ cu luna februarie 2023 calculată pe baza indicelui armonizat al preţurilor de consum (IAPC) a fost 7,1%, scrie economica.net. În ianuarie, inflaţia anuală crescuse la 7,41%, de la 6,61% în decembrie.
De la începutul anului (februarie 2024 comparativ cu decembrie 2023) a fost 1,9%.
Rata medie a modificării preţurilor de consum în ultimele 12 luni (martie 2023 – februarie 2024) faţă de precedentele 12 luni (martie 2022 – februarie 2023) a fost 9,1%.
Rata medie a modificării preţurilor de consum în ultimele 12 luni (martie 2023 – februarie 2024) faţă de precedentele 12 luni (martie 2022 – februarie 2023) determinată pe baza IAPC a fost 8,7%.
Topul scumpirilor din februarie 2024
Serviciile poştale, cele de apă, canal şi salubritate şi detergenţii se află în topul scumpirilor înregistrate în februarie 2024, comparativ cu aceeaşi lună a anului anterior, potrivit datelor publicate miercuri de Institutul Naţional de Statistică (INS).
În februarie 2024, preţul detergenţilor a urcat cu 23,77%, comparativ cu februarie 2023, cel al serviciilor poştale cu 26,64%, iar cel al serviciilor de apă, canal şi salubritate cu 18,74%.
În ceea ce priveşte mărfurile alimentare, acestea s-au scumpit, în medie, cu 4,48% comparativ cu februarie 2023. Cele mai mari creşteri de preţuri s-au înregistrat la conserve din fructe (13,37%), bere (11,86%) şi peşte proaspăt (11,53%).
Ieftiniri au fost consemnate la făină (-29,99%), produsele de morărit (-27,87%) şi la ulei comestibil (-26,89%).
Faţă de luna ianuarie 2024, cel mai mult s-au scumpit cartofii (4,84%), fructele proaspete (4,67%) şi alte legume şi conserve de legume (3,90%).
Pe de altă parte, untul a fost mai ieftin cu 9,08%, în februarie 2024 faţă de ianuarie 2024, făina cu 1,47% şi produsele de morărit cu 1,06%.
La capitolul mărfuri nealimentare, în februarie 2024, faţă de februarie 2023, cel mai mult s-au scumpit detergenţii, cu 23,77%, articolele chimice, cu 16,67%, şi medicamentele 14,82%. Potrivit INS, la această categorie nu s-au înregistrat ieftiniri.
Faţă de luna precedentă, în februarie 2024, detergenţii au costat mai mult cu 2,92%, combustibilii au consemnat un plus de 1,94%, iar articolele chimice au fost mai scumpe tot cu 1,94%. Scăderi au fost înregistrate la energia electrică cu 0,69%, frigidere şi congelatoare – 0,24%, precum şi la încălţămintea din piele – 0,09%.
În ceea ce priveşte serviciile, în ultimul an cel mai mult au crescut tarifele pentru serviciile poştale cu 26,64%, apă, canal şi salubritate – plus 18,74%, şi serviciile de îngrijire medicală, cu 14,32%. Nici la această categorie nu s-au înregistrat ieftiniri.
În februarie 2024, faţă de ianuarie a.c., scumpiri au fost consemnate în ceea ce priveşte abonamentele de transport auto (2,59%) serviciile de apă, canal şi salubritate (1,97%) şi alte servicii cu caracter industrial (1,57%). În schimb, transportul aerian s-a ieftinit cu 17,4%, abonamentele de televiziune cu 0,07%, iar poşta şi telecomunicaţiile precum şi alte servicii au fost mai ieftine cu 0,03%.
Rata anuală a inflaţiei a coborât în luna februarie 2024 la 7,23%, de la 7,41% în ianuarie, în condiţiile în care mărfurile alimentare s-au scumpit cu 4,48%, cele nealimentare cu 7,82%, iar serviciile cu 11%, potrivit datelor Institutului Naţional de Statistică (INS), publicate miercuri.
Mâncarea (mărfurile alimentare) s-a scumpit cu 0,73 în februarie 2024, faţă de ianuarie 2024, cu 2,08%, faţă de decembrie 2023 şi cu 4,48% în ultimul an (februarie 2023-februarie 2024).
Cele mai mari scumpiri la alimente din ultimul an (februarie 2024-februarie 2023)
Cartofi 9,90%
Fructe proaspete 9,78%
Carne, preparate şi conserve din carne 7,89% (carne de vită 11,09%, carne de porc 9,45%)
Peşte şi conserve din peşte 10,97% (peşte proaspăt 11,53%, conserve şi alte produse din peşte 10,03%)
Cacao şi cafea 8,77
Cafea 7,05%
Vin 9,18%
Ţuică, rachiuri şi alte băuturi 7,44%
Bere 11,86%
Zahăr, produse zaharoase şi miere de albine 7,56%
Specialităţi de panificaţie 6,67%
Produse de franzelărie 6,24%
Cele mai mari scumpiri la alimente în februarie 2024, faţă de ianuarie 2024
Cartofi 4,84%
Fructe proaspete 4,67%
Legume şi conserve de legume 3,44%
Alte legume şi conserve de legume 3,90%.